Луис Фиго

**Луис Фиго** (португалски: *Luís Filipe Madeira Caeiro Figo*) (4 ноември 1972, Лисабон, Португалија) - португалски поранешен фудбалер, .

Во својата кариера долга 20 години тој играл за Спортинг Лисабон, Барселона, Реал Мадрид и Интер, пред да е пензионира на 31 мај 2009 година. Фиго има 127 настапи за португалската репрезентација, и долго бил сопственик на рекордот за најмногу настапи за репрезентацијата, пред да биде престигнат од Кристијано Роналдо во 2016.

Познат по својата креативност и дриблинг, Фиго бил сметан за еден од најдобрите фудбалери во неговата генерација. Неговите 106 асистенции претставуваат втор најдобар резултат во Примера Дивисион, после Лионел Меси. Тој ја освоил златната топка во 2000 година и бил избран за Играч на годината според ФИФА во 2001 година, а во 2004 година Пеле го вброил во ФИФА 100, списокот на најдобрите живи фудбалери во светот. Фиго е еден од ретките фудбалери кој играл во Ел Класико и за двете страни; Барселона и Реал Мадрид. Неговиот контроверзен трансфер во 2000 година од Барселона во лутиот соперник Реал Мадрид за 62 милиони евра бил едно време најскапиот трансфер во историјата на фудбалот.

Во својата успешна кариера Фиго освоил многу трофеи од кои меѓу најважните се: Лигата на шампионите со Реал Мадрид во сезоната 2001-2002, Купот на победниците на куповите со Барселона, четирите титули во шпанското првенство (две со Барселона и две со Реал Мадрид) и четирите титули во италијанската Серија А со Интер.

## Животопис
Фиго е оженет со моделот Хелен Сведин, со која имаат три деца: Даниела, Стела и Мартина.

## Кариера
### Клупска кариера
Фиго ја започнал својата кариера во малиот клуб Пастиљас од Кова да Пиедаде, каде што живеел. Наскоро тој го привлекол вниманието на Спортинг Лисабон, кој го побарале да игра за нивната екипа од училишна возраст во 1984 година. Тој официјално му се приклучил на Спортинг следната година кога имал 12 години.

Своето деби за првиот тим на Спортинг го имал на 1 април 1990 година, во натпревар против Маритимо. Во 1989 година, уште пред да дебитира за Спортинг, Фиго го освоил својот прв трофеј откако со репрезентацијата го освоил Европското првенство за играчи под 16 години. Две години подоцна тој го освоил и Светското првенство за играчи под 20 години, победувајќи го Бразил во финалето, а во португалската репрезентацијата покрај Фиго тогаш играле уште и Руи Кошта и Жоао Пинто. Својот прв и единствен трофеј со Спортинг го освоил во Купот на Португалија во 1995 година, за време на неговата последна сезона во клубот пред заминувањето во странство.

Во летото 1995 година, Фиго бил интересен за голем број европски екипи па со самото имал можност самиот да ја одбере најдобрата опција, меѓутоа поради дилема дали да се приклучи на  или на , тој потпишал договор со двата клуба, и бил казнет на две години без да може да игра во Италија. Ситуацијата натаму се решила така што Фиго потпишал за Барселона во трансфер вреден 2,25 милиони фунти. По првата сезона во Барселона која ја завршил без освоен трофеј, својот прв трофеј со каталонците го освоил во Суперкупот на Шпанија 1996, во кој Барселона била подобра од шпанскиот шампион од претходната сезона  со вкупен резултат 6-5. Истата сезона Барселона на крилата на Фиго и на Роналдо го освоила Купот на победниците на куповите, а следната сезона дошла и титулата во Примера Дивисион каде тој бил дел од силниот напад на *Блауграна* заедно со Ривалдо и Патрик Клајверт.

Во јули 2000 година, Фиго се преселил во лутиот соперник на Барселона, Реал Мадрид, за 62 милиони евра што тогаш претставувал најскап трансфер. Со доаѓањето на Фиго во Мадрид, во клубот започнала ерата на *[[Галактикос]]ите*, затоа што покрај Фиго за Реал во тоа време играле и други големи светски фудбалски ѕвезди како Зинедин Зидан, Роберто Карлос, Дејвид Бекам, Раул Гонсалес и така натаму. Во првата сезона во Реал, тој го освоил шпанското првенство по третпат во својата кариера, а во втората сезона во клубот ја освоил титулата во Лигата на шампионите која му недостасувала во личната колекција на трофеи. Во финалето одиграно на Хемпден Парк во Глазгов, *кралевите* го победиле Бајер Леверкузен со 2-1, а Фиго играл до 61-вата минута кога бил заменет од Стив МекМанаман. Последователно тој му помогнал на клубот да ги освои Суперкупот на УЕФА со победа од 3-1 над Фејенорд и Интерконтиненталниот куп со победа над јужноамериканскиот шампион Олимпија со 2-0. Својот последен трофеј како играч на Реал Мадрид го освоил во Суперкупот на Шпанија 2003 со победата над Мајорка со вкупен резултат 4-2.

thumb|left|Фиго на фудбалски натпревар со Португалија.
Во август 2005 година, Фиго потпишал за италијанскиот  како слободен играч, откако неговиот договор со Реал Мадрид истекол во јуни истата година. Со Интер освоил четири скудета вклучувајќи го и она од третото место на табелата во неговата прва сезона, кога титулата на Интер накнадно му била доделена откако на регуларниот шампион Јувентус му била одземена титулата, а второпласираниот Милан бил казнет со одземање на бодови и во двата случаи заради вмешаност во скандал со наместени натпревари. Во август 2006 година, тој го постигнал победничкиот гол за *нероаѕурите* во првото продолжение со кој тие ја победиле  со 4-3 и го освоиле Суперкупот на Италија. Својот последен натпревар во кариерата Интер- го одиграл на 31 мај 2009, носејќи ја за првпат капитенската лента на клубот.

### Репрезентативна кариера
За португалската репрезентација Фиго дебитирал во 1991 година, на возраст од само 18 години, во пријателски натпревар против  што завршил 1-1. Вкупно за репрезентацијата одиграл 127 натпревари и во моментов е втор по бројот на настапи - заостанувајќи само зад Кристијано Роналдо- и четврти по бројот на постигнати голови со 32.
 
Тој ја претставувал својата земја на две Светски (2002 и 2006) и три Европски првенства (1996, 2000 и 2004), а најдобриот резултат го забележал на Европското првенство 2004 на домашен терен, каде Португалија стигнала до финалето во кое загубиле од .

## Хронологија на репрезентативните настапи

## По завршувањето на кариерата
Во февруари 2015 година, на стадионот „Вембли“, Фиго ја започнал својата кампања за изборите на претседател на ФИФА, како еден од четворицата кандидати за оваа функција. Притоа, во неговата изборна кампања тој се залагал за зголемување на бројот на репрезентациите кои играат на светските првенства на 40 или 48.

## Статистика
*Статистиката е ажурирана на 16 април 2020.*

## Титули

### Клупски
#### Спортинг Лисабон
* ** [[Фудбалски куп на Португалија|Куп на Португалија]]** : 1 
: 1994-1995.

#### Барселона
*** [[Примера Дивисион (Шпанија)|Примера Дивисон]]** : 2 
: 1997–1998, 1998–1999
*** [[Фудбалски куп на Шпанија|Куп на Шпанија]]** : 2 
: 1996-1997, 1997-1998
*** [[Суперкуп на Шпанија]]** : 1
: 1996
*** [[УЕФА Куп на победниците на куповите]]** : 1 
: 1996-1997
*** [[Суперкуп на УЕФА]]** : 1
: 1997

#### Реал Мадрид
*** [[Примера Дивисион (Шпанија)|Примера Дивисон]]** : 2 
: 2000–2001, 2002–2003
*** [[Суперкуп на Шпанија]]** : 2
: 2001, 2003
*** [[УЕФА Лига на шампиони]]** : 1 
: 2001-2002
*** [[Суперкуп на УЕФА]]** : 1
: 2002
*** [[Интерконтинентален куп]]** : 1 
: 2002

#### Интер
*** [[Серија А]]** : 4 
: 2005–2006, 2006–2007, 2007–2008, 2008–2009
*** [[Куп на Италија]]** : 1 
: 2006
*** [[Суперкуп на Италија]]** : 2
: 2006, 2008

### Репрезентативни
***[[Европско првенство во фудбал за играчи под 16 години|Европско првенство под 16 години]]** : 1
: 1989
***[[Светско првенство во фудбал за играчи под 20 години|Светско првенство под 20 години]]** : 1
: 1991

### Поединечни
* Играч на годината во португалското првенство : 1
: 1994
* Најдобар играч на Европското првенство под 21 година : 1
: Франција 1994
*ЕСМ Тим на годината: 2
: 1997-1998, 1999-2000
*  Златна топка : 1
: 2000
* ФИФА Играч на годината : 1
: 2001
* Играч на годината *[[World Soccer]]* : 1
: 2000
* Португалски фудбалер на годината : 6
: 1995, 1996, 1997, 1998, 1999, 2000
* Избран во Тимот на годината на УЕФА : 1
: 2003
*Идеален тим на Светско првенство: 1
: 2006
* Вклучен во ФИФА 100 листата (2004)

## Почести
60px  Орден Инфанта на Дон Енрике
    — 2004

## Наводи

## Надворешни врски

* Луис Фиго на transfermarkt 
* Луис Фиго на soccerway  
* Луис Фиго на espn
* Луис Фиго на whoscored
* Луис Фиго на zerozero

Категорија:Португалски фудбалери
Категорија:Фудбалери на ФК Спортинг Лисабон
Категорија:Фудбалери на ФК Барселона
Категорија:Фудбалери на ФК Реал Мадрид
Категорија:Фудбалери на ФК Интер
Категорија:ФИФА 100
Категорија:Живи луѓе
Категорија:Родени во 1972 година